*En carpeta*… *octubre’17*

* **Propers compromisos**.
* **16 de desembre de 2017 – CONCERT DE NADAL**

Lloc: Església Sant Àngel Custodi

Hora: 19h

Participen: EMA, Cor Jove i Orfeó Atlàntida

Estem treballant per concretar el sopar posterior al concert.

* **17 de desembre de 2017 – Portada del Pessebre Orfeó Atlàntida**

Lloc: ermita de l’Ajuda, Hostalets de Balenyà.

Participació en la missa de les 10h.

9:00 – Trobada davant l’església d’Hostalets de Balenyà

9:20 – Començarà la caminada fins a l’ermita

10:00 – participació en la missa i cantada de Nadales

11:30 – Esmorzar-dinar a l’esplanada. Botifarra i cansalada i partidet de futbol.

Preu: 5€ (infants fins a 12 anys,3€)

* **Proposta concert / sortida – 3 de desembre 2017 – jornada completa.**

A través d’en Jordi Joan Alemany i la Montserrat Gosalves hem rebut la proposta de compartir el 50 anys de Pessebres a esglésies romàniques del Club Excursionista Pirenaic. Enguany han buscat una església molt significativa com és la Catedral de La Seu d’Urgell. Ells ens posen l’autocar per pujar fins a La Seu, després de la missa es farà una cantada de Nadales, visita i dinar de germanor.

Hora de sortida: 7,30 h. c/Tarragona – Consell de Cent

Parada per esmorzar: 9 a 9,15 h. mitja hora per esmorzar (Restaurant Can Valls - passat Ponts)

Arribada a la Seu d'Urgell: 10,45 h.

Visita al museu i catedral: 11 h.

Missa: 12 h. (cantaires al lateral de l'altar)

Acabada la Missa, concert de nadales. fins a les 13 h. que comença l'altre Missa.

Visita al casc antic (voltants de la catedral) i a continuació dinar.

El preu del dinar és de 18€/persona (adjuntem menú, sobre el que s’ha de decidir què es vol de segon).

Hem de donar resposta **el més aviat possible** als organitzadors, ja que comporta una logística important. Degut al preu del dinar, hem consultat i no hi ha obligatorietat en assistir, ells compten amb que els acompanyem, però llavors correria l’organització del dinar per part de cadascú.

Poseu-vos en contacte amb els vostres caps de corda per donar la vostra disponibilitat per a tots els actes que us proposem.

Moltíssimes gràcies!

**LA JUNTA DIRECTIVA**